Ons klomp jonges in die advertensie wêreld was ’n mal klomp ouens. Ons het baie gek geskeer en drooggemaak. Eendag kry ek ’n telefoonoproep van ’n stem wat sê: “Dr. Koornhof wat praat.” Ek het gedog ek weet presies wie nou besig is om my been te trek, want Dr. K se stem was ’n lekker een om na te aap en ek antwoord nog ’n entjie lawwer terug! Nee, sê die stem, dis regtig Dr. Koornhof! Ek het in my jonglewe nog nooit met ’n Minister gepraat nie en hier skeer ek die gek met een.
Wat regtig aangryp is die woorde in sy laaste paragraaf: “Kyk in jou spieël totdat jy Jesus daarin sien … want iets van Hom is in elkeen van ons…”